Små til middelsstore, oftest grønnlige eller metallisk fargede bladbiller, den grønne fargen er ustabil og blekner gjerne til gulaktig i preparerte eksemplarer. Antennene er trådformede om middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.